{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":18,"n_cols":6,"rows_kept":18,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o Upisniku dobavljača božićnih drvaca"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Grad Zagreb- Gradski ured za poljoprivredu i šumarstvo","UPIS U UPISNIK I PRIJAVA PROMJENA TE BRISANJE IZ UPISNIKA,\nČlanak 4.","(1) Nadležno tijelo o upisu dobavljača u Upisnik donosi rješenje i dobavljaču dodjeljuje upisni broj. \n(2) Upisni broj iz stavka 1. ovog članka formira se od tri brojeva prema šifrarniku i naputku u prilogu 6. koji je sastavni dio ovog Pravilnika. \n(3) Promjene površine i broja božićnih drvaca upisuju se samo u evidencije te se za iste ne donosi rješenje.\n(4) Promjena prebivališta/sjedišta prijavljuje se u Upisnik i o tome se ne donosi rješenje osim u slučaju kad se mijenja sjedište/prebivalište u drugu teritorijalnu jedinicu (županiju)."]
[2,"Grad Zagreb- Gradski ured za poljoprivredu i šumarstvo","EVIDENCIJA O STANJU BOŽIĆNIH DRVACA,\nČlanak 6.","U članku 6. stavku 3., s osvrtom na komentar o roku iz članka 6. stavka 2., predlaže se određivanje drugog roka nadležnom tijelu za predaju podataka Ministarstvu budući da dobavljači dostavljaju podatke osim osobnom predajom i preporučeno putem pošte stoga stižu nadležnom tijelu i danima nakon 1. ožujka. S obzirom na navedeno, predlaže se primijeniti rok za predaju podataka nadležnog tijela Ministarstvu kako to propisuje trenutno važeći Pravilnik o Upisniku dobavljača božićnih drvaca, a to je 1. svibnja."]
[3,"Grad Zagreb- Gradski ured za poljoprivredu i šumarstvo","EVIDENCIJA O STANJU BOŽIĆNIH DRVACA,\nČlanak 6.","Predlaže se, vezano uz rok iz članka 6. stavka 2., prvo formirati novo izvještajno godišnje razdoblje za praćenje stanja o božićnim drvcima koje bi trajalo od 8. siječnja prethodne do 7. siječnja tekuće godine, odnosno koje bi počinjalo po isteku prodajnog razdoblja umjesto početkom kalendarske godine, a s obzirom na to da su odredbama članka 1. Pravilnika pojmovi božićnog drvca i proizvodnje božićnih drvaca vezani uz razdoblje stavljanja na tržište- od 1. studenog do 7. siječnja. Po definiranju takvog godišnjeg izvještajnog roka, rok za predaju podataka o stanju božićnih drvaca dobavljača nadležnom tijelu trebalo bi odrediti kao rok od 8. siječnja do 1. ožujka kako dobavljači ne bi predavali podatke nadležnom tijelu prije isteka razdoblja za stavljanje na tržište."]
[4,"Grad Zagreb- Gradski ured za poljoprivredu i šumarstvo","PRIJELAZNE I ZAVRŠNE ODREDBE,\nČlanak 9.","Navedeni Pravilnik o uvjetima i načinu upisa u upisnik dobavljača božićnih drvaca (Narodne novine br. 116/08 i 123/08) je već stavljen izvan snage. Ovdje treba navesti trenutno važeći Pravilnik o Upisniku dobavljača božićnih drvaca (Narodne novine br. 27/15)."]
[5,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","Predlaže se omogućiti dobavljačima koji imaju proizvodnju upis porijekla sadnog materijala Iz vlastite proizvodnje."]
[6,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","U obrasce zahtjeva za upis u Upisnik i upisa promjene predlaže se dodati rubrike u koje će se upisati rok isteka zakupa/ koncesije/ korištenja zemljišta bez naknade."]
[7,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","U obrascu zahtjeva za upis promjena predlaže se dodati rubriku:\nPromjena se odnosi na: a) promjenu organizacijskog oblika, b) promjenu sjedišta/prebivališta, c) katastarske čestice odnosno površine, d) produljenje roka za zakup/ koncesiju/ korištenje zemljišta bez naknade."]
[8,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","U obrascima zahtjeva za upisom u Upisnik i zahtjeva za upisom promjena predlaže se dodati rubriku Kontakt ili Telefonski broj radi brže i ekonomičnije komunikacije nadležnog tijela s podnositeljem zahtjeva."]
[9,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","Predlaže se radi preglednosti i lakšeg ispunjavanja odijeliti zahtjev za upis u Upisnik od zahtjeva za upis promjena odnosno izraditi dva obrasca."]
[10,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 1. Zahtjev za upis u upisnik proizvođača božićnih drvaca","Prilog 1. Zahtjev za upis u Upisnik dobavljača božićnih drvaca (umjesto proizvođača)"]
[11,"Damir Šoštarić","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 2. Evidencije o stanju božićnih drvaca","1.Tablica nema rubriku za borove koji su se posušili,posječeno zbog bolesti je nepotrebno(ako je bolest onda ide van cijela plantaža a ne par borova)\n2.Ako sam registriran po upisnom broju i uveden u sistem onda u prvoj tablici nisu potrebne ispostave,datum prvog upisa....\n(dovoljno je ime,prezime adresa,upisni,broj i možda oib)"]
[12,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 2. Evidencije o stanju božićnih drvaca","Predlaže se organizirati tablicu na način da se podaci prijavljuju po katastarskoj čestici odnosno skupinama susjednih čestica prijavljenima za proizvodnju božićnih drvaca. Pojedini dobavljači imaju površine za proizvodnju na dvije ili više lokacija stoga predloženi način prikazivanja podataka kao što je u tablici ne daje jasan prikaz stanja na površini."]
[13,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 2. Evidencije o stanju božićnih drvaca","Predlaže se dodati rubriku: Kontakt ili Telefonski broj radi brže komunikacije nadležnog tijela s podnositeljima zahtjeva."]
[14,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 2. Evidencije o stanju božićnih drvaca","Predlaže se obrazac BD-2/I prilagoditi izvještajnom godišnjem razdoblju koje bi počelo po isteku prodajnog razdoblja odnosno koje bi trajalo od 8. siječnja prethodne do 7. siječnja tekuće godine."]
[15,"Grad Zagreb- Gradski ured za poljoprivredu i šumarstvo","PRAVILNIK O UPISNIKU DOBAVLJAČA BOŽIĆNIH DRVACA,\nPrilog 5. Popratnica za božićna drvca","Predlaže se iza priloga 5. dodati prilog 6. u kojem će biti objavljen šifrarnik s naputkom kako se formira upisni broj koji se dodjeljuje dobavljaču u postupku donošenja rješenja o upisu u Upisnik."]